पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय अगिआंव प्रखंड में कोरोना प्रभावी हो रहा है। उसे रोकने के लिए स्वास्थ्य विभाग अलर्ट है वही दूसरी तरफ प्रखंड स्थित पीएचसी में वैक्सीन खत्म हो गया है। ऐसे में कोरोना को कैसे रोका जा सकता है। जिसके तहत शुक्रवारा को पीएचसी को छोड़ कर प्रखंड के किसी भी अन्य जगह कोरोना का टीका नहीं दिया गया। वहीं, पीएचसी में कोरोना संक्रमण की जांच के लिए शिविर लगाया गया। जहां प्रखंड के विभिन्न जगहों से आए 70 लोगों को स्वास्थ्यकर्मी द्वारा रैपिड एंटीजन किट से जांच किया गया। जिसमें सभी लोगों का कोरोना संक्रमण का रिपोर्ट निगेटिव पाया गया। शिविर में 43 लोगों को सवाब सैम्पल लेकर आरटीपीसीआर जांच के लिए पटना भेजा गया। वही दूसरी तरफ कोरोना वैक्सीन पीएचसी में उपलब्ध नही रहने के कारण मात्र 10 लोगों को ही टीका दिया गया बाकी लोग बैरंग वापस लौट गए। पीएचसी मैनेजर राकेश पाण्डेय ने बताया कि शुक्रवार को कोरोना का वैक्सीन खत्म हो गया इसलिए प्रखंड के विभिन्न जगहों पर टीकाकरण नही किया गया। एक दो दिन वैक्सीन आ जायेगा तो फिरसे टीकाकरण अभियान चलाकर लोगों को कोरोना का टीका दिया जाएगा।
पीरो में 69 लोगों की जांच,1 व्यक्ति मिला संक्रमित
पीरो | कोरोना संक्रमितों की संख्या धीरे-धीरे बढ़ती जा रही है। सीएचसी में शुक्रवार को एंटीजन कीट से 69 लोगों की जांच किया गया। जिसमें एक व्यक्ति हसन बाजार का संक्रमित मिला। जिसे होम आइसोलेशन में भेजा गया। यहां 54 लोगों का आरटीपीसीआर भी हुआ। शुक्रवार को सीएचसी सहित वैक्सीनेशन केन्द्रों पर 220 लोगों को वैक्सीन दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn